Foto’s: Een sterf ná trok in Jhb-huis inploeg‘n Gedeelte van die huis is heeltemal verwoes. Foto: ER24 ŉ Man is dood nadat ŉ swaarvoertuig Donderdag in ŉ huis in Johannesburg ingeploeg het. Chitra Bodasing, woordvoerder van ER24, het gesê ŉ gedeelte van die huis in South Hills is heeltemal verwoes. “Die vragmotorbestuurder het beheer oor die swaarvoertuig verloor waarna dit in die huis in geploeg het,” het Bodasing gesê. “Die bestuurder is tydens die impak uit die vragmotor geslinger. Sy liggaam is naby die vragmotor aangetref en hy is op die toneel dood verklaar.” Bodasing het gesê daar was iemand in die huis, maar die persoon is gelukkig ongedeerd. Die oorsaak van die ongeluk word ondersoek. Foto: ER24